Motýlia hviezdokopa

Motýlia hviezdokopa (tiež známa ako Krása neba, Otvorená hviezdokopa M6, Messierov objekt 6 alebo NGC 6405) je otvorená hviezdokopa v súhvezdí Škorpión. Objavil ju Giovanni Batista Hodierna ešte pred rokom 1654.

Svojím tvarom pripomína motýľa s otvorenými krídlami. Za bezmesačnej noci je možné vidieť ju triédrom, dokonca aj divadelným ďalekohľadom, v ktorom sa javí ako bledá hmlistá škvrna. Zaberá na oblohe oblasť o veľkosti Mesiaca. Na priemere 20 až 25 oblúkových sekúnd sa nachádza asi 70 hviezd, ich celkový počet je takmer 100. Jej najjasnejšie hviezdy dosahujú 7. a 6. magnitúdu. Jej skutočný priemer je 20 ly, vek okolo 50 miliónov rokov a je od nás vzdialená 2 000 ly. Spolu s hviezdokopou M7 patrí medzi najpozoruhodnejšie otvorené hviezdokopy, aké môžeme pozorovať na oblohe zo strednej a južnej Európy.

Pozri aj 
 Zoznam Messierových objektov

Iné projekty 

Otvorené hviezdokopy
Messierove objekty
Súhvezdie Škorpión
Astronomické objekty objavené v roku 1654
3518354